- Hindi News
- No fake news
- A Woman Seriously Injured During Political Violence In Bengal? Know The Truth Of This Viral Photo
फेक न्यूज एक्सपोज:बंगाल में राजनीतिक हिंसा के दौरान गंभीर रूप से घायल हुई एक महिला? जानिए इस वायरल फोटो की सच्चाई
क्या हो रहा है वायरल: सोशल मीडिया पर महिला की एक फोटो वायरल हो रही है। फोटो में देखा जा सकता है कि महिला के सिर पर गंभीर चोट लगी है और उसके सिर से खून बह रहा है। दावा किया जा रहा है कि ये तस्वीर बंगाल में हो रही हिंसा की है।
फोटो शेयर कर युजर ने लिखा, आबरु लूट गयीं बंगाल की। धिक्कार उन को जो महिला है और ममता का अब भी बेशर्मी से समर्थन कर रही है।
और सच क्या है?
- वायरल फोटो का सच जानने के लिए हमने इसे गूगल पर रिवर्स सर्च किया। सर्च रिजल्ट में हमें ये फोटो बंगाली भाषा की न्यूज वेबसाइट पर खबर के साथ मिली।
- वेबसाइट पर मौजूद खबर में हमें इस फोटो की सटीक जानकारी नहीं मिली। लेकिन ध्यान देने वाली बात यह है कि ये फोटो वेबसाइट पर खबर के साथ 8 नवंबर, 2020 को पब्लिश हुई थी।
- पड़ताल के दौरान हमें ये फोटो एक सोशल मीडिया अकाउंट पर भी मिली। यह पोस्ट अकाउंट पर 4 नवंबर, 2020 को शेयर किया गया था।
- पोस्ट में लिखा है, 3 नवंबर, 2020 को हठझारी, चटगांव जिला, बांग्लादेश में मुस्लिम गैंग ने एक हिंदु परिवार और उनके बिजनेस इंस्टीटयूशन पर हमला किया।
- पड़ताल के दौरान हमें पश्चिम बंगाल पुलिस के सोशल मीडिया अकाउंट पर एक पोस्ट मिला। बंगाल पुलिस ने पोस्ट में वायरल फोटो का खंडन करते हुए इसे फेक बताया है।
- साफ है कि सोशल मीडिया पर फोटो को गलत दावे के साथ शेयर किया जा रहा है। ये फोटो बंगाल में हो रही राजनीतिक हिंसा के दौरान की नहीं है।
tgl_Latn eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva